รัฐบาลไทย-ข่าวทำเนียบรัฐบาล-กระทรวงอุตสาหกรรม (อก.) เผยดัชนีอุตสาหกรรมเดือนมกราคม 2564
วันศุกร์ที่ 26 กุมภาพันธ์ 2564
กระทรวงอุตสาหกรรม (อก.) เผยดัชนีอุตสาหกรรมเดือนมกราคม 2564
เริ่มต้นปี 64 อก. เผยดัชนีอุตฯ ม.ค. ขยายตัวเพิ่มขึ้น เมื่อเทียบกับ ธ.ค.63 ร้อยละ 6.03 การส่งออกสินค้าอุตสาหกรรมขยายตัวต่อเนื่องเป็นเดือนที่ 2 และเป็นการขยายตัวสูงสุดในรอบ 29 เดือน
กระทรวงอุตสาหกรรม(อก.)เผยดัชนีอุตสาหกรรมเดือนมกราคม2564ปรับตัวดีขึ้นจากเดือนธันวาคม2563ร้อยละ6.03โดยระดับการผลิตอยู่ที่101.82และอัตราการใช้กําลังการผลิตปรับตัวเพิ่มขึ้นจากเดือนที่ผ่านมาอยู่ที่ระดับร้อยละ66.41สะท้อนภาพเศรษฐกิจเดือนแรกปี2564มีแนวโน้มการขยายตัวดีขึ้นจากแนวโน้มเศรษฐกิจที่ดีขึ้นจากมาตรการกระตุ้นเศรษฐกิจภาครัฐและการบริหารจัดการโควิด-19ซึ่งเกิดความเชื่อมั่นในการผลิตส่งผลให้การส่งออกสินค้าอุตสาหกรรมหักทองและรายการพิเศษในเดือนม.ค.64ขยายตัวร้อยละ8.22โดยเป็นการขยายตัวต่อเนื่องเป็นเดือนที่2และขยายตัวสูงที่สุดในรอบ29เดือน
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรม(อก.)เปิดเผยว่าดัชนีผลผลิตอุตสาหกรรม(MPI)เดือนมกราคม2564ดัชนีเพิ่มขึ้นจากเดือนธันวาคม2563อยู่ที่ระดับ101.82และอัตราการใช้กําลังการผลิตปรับตัวเพิ่มขึ้นจากเดือนที่ผ่านมาอยู่ที่ระดับร้อยละ66.41ทําให้ดัชนีผลผลิตอุตสาหกรรมเดือนแรกของปี2564กลับมามีแนวโน้มขยายตัวเนื่องจากความเชื่อมั่นในการจัดหาและบริหารจัดการวัคซีนโควิด-19ที่ล็อตแรกได้จัดส่งถึงประเทศไทยแล้วเมื่อวานนี้(24ก.พ.64)และจะเริ่มฉีดเข็มแรกโดยเร็วที่สุดตามแผนการกระจายวัคซีนโควิด-19ประกอบกับมาตรการกระตุ้นเศรษฐกิจของภาครัฐเช่นโครงการคนละครึ่งช้อปดีมีคืนบัตรสวัสดิการแห่งรัฐเราชนะและโครงการเรารักกันจะเป็นปัจจัยสําคัญในการสร้างความเชื่อมั่นให้กับผู้บริโภคและนักลงทุนทั้งในและต่างประเทศ
นายทองชัยชวลิตพิเชฐผู้อํานวยการสํานักงานเศรษฐกิจอุตสาหกรรม(สศอ.)กล่าวว่าดัชนีผลผลิตอุตสาหกรรมเดือนมกราคม2564หดตัวร้อยละ2.80จากช่วงเดียวกันของปีก่อนเนื่องจากผลกระทบจากสถานการณ์การแพร่ระบาดของโควิด-19ระลอกใหม่ในช่วงกลางเดือนธันวาคม2563ส่งผลต่อเนื่องมายังเดือนมกราคม2564ส่งผลให้กิจกรรมทางเศรษฐกิจการท่องเที่ยวการจับจ่ายใช้สอยรวมถึงความเชื่อมั่นของนักลงทุนทั้งในและต่างประเทศลดลงทําให้เศรษฐกิจชะลอตัวในระยะสั้น
นายทองชัยกล่าวต่อว่าแนวโน้มเศรษฐกิจภาคอุตสาหกรรมไทยจะปรับตัวดีขึ้นทั้งนี้ขึ้นอยู่กับระยะเวลาในการกระจายวัคซีนโควิค-19ทั้งในและต่างประเทศมาตรการกระตุ้นเศรษฐกิจของภาครัฐจํานวนการแพร่ระบาดที่ลดลงอย่างต่อเนื่องรวมถึงจํานวนนักท่องเที่ยวที่จะเดินทางเข้ามามีแนวโน้มที่ดีขึ้นอีกทั้งรัฐบาลได้ผ่อนคลายกิจกรรมในพื้นที่ควบคุมอาทิเช่นร้านอาหารเปิดบริการได้ตามปกติสถานบันเทิงศูนย์การค้าห้างสรรพสินค้าสถานศึกษาสถาบันกวดวิชาและสถานที่ออกกําลังกาย
เป็นต้นสําหรับในมุมเศรษฐกิจโลกมีแนวโน้มดีขึ้นตามลําดับจากความคืบหน้าในการฉีดวัคซีนโควิด-19ในหลายประเทศทําให้เกิดความเชื่อมั่นในการผลิตและการบริโภคส่งผลให้การส่งออกสินค้าอุตสาหกรรมหักทองและรายการพิเศษเดือนมกราคม2564ขยายตัวร้อยละ8.22โดยเป็นการขยายตัวต่อเนื่องเป็นเดือนที่2และเป็นการขยายตัวสูงที่สุดในรอบ29เดือนซึ่งจากที่กล่าวมาสะท้อนให้เห็นสภาวะเศรษฐกิจของไทยที่มีแนวโน้มดีขึ้นตามลําดับ
อุตสาหกรรมหลักที่ยังคงขยายตัวดีในเดือนมกราคม2564เมื่อเทียบกับช่วงเดียวกันของปีก่อนได้แก่
เม็ดพลาสติกขยายตัวเพิ่มขึ้นจากช่วงเดียวกันของปีก่อนร้อยละ10.86จากความต้องการใช้ในอุตสาหกรรมต่อเนื่องที่เพิ่มขึ้นเช่นชิ้นส่วนยานยนต์เครื่องใช้ไฟฟ้าอีกทั้งจากสถานการณ์โควิด-19ที่หลายสถานประกอบการมีนโยบายให้พนักงานwork from homeประกอบกับการลดการเดินทางไปยังสถานที่ต่างๆจึงส่งผลให้กลุ่มสินค้าบรรจุภัณฑ์ถุงอาหารขวดและเครื่องใช้ในครัวเรือนขยายตัวมากกว่าปีก่อน
เหล็กและเหล็กกล้าขั้นมูลฐานขยายตัวเพิ่มขึ้นจากช่วงเดียวกันของปีก่อนร้อยละ9.44จากความต้องการใช้ในอุตสาหกรรมต่อเนื่องเช่นยานยนต์เครื่องใช้ไฟฟ้าและบรรจุภัณฑ์อาหารนอกจากนี้สถานการณ์ราคาเหล็กที่ปรับตัวสูงขึ้นเนื่องจากจีนมีการนําเข้าสินค้าเหล็กเพิ่มสูงขึ้นมากจนเกิดภาวะขาดแคลนสินค้า(Short Supply)ผู้ผลิตจึงเร่งผลิตเพื่อขายทํากําไรในช่วงนี้
เฟอร์นิเจอร์ขยายตัวเพิ่มขึ้นจากช่วงเดียวกันของปีก่อนร้อยละ23.63จากเฟอร์นิเจอร์ทําด้วยไม้เป็นหลักจากการส่งออกไปสหรัฐอเมริการวมถึงสามารถกลับมาส่งสินค้าได้ตามปกติหลังมีปัญหาการขาดแคลนตู้คอนเทนเนอร์ในช่วงก่อนหน้า
อาหารสัตว์สําเร็จรูปขยายตัวเพิ่มขึ้นจากช่วงเดียวกันของปีก่อนร้อยละ9.21จากอาหารสัตว์เลี้ยงสําเร็จรูปและอาหารปลาเป็นหลักโดยเพิ่มขึ้นจากการผลิตอาหารแมวเพื่อส่งออกไปสหรัฐอเมริกาเนื่องจากผู้ผลิตในสหรัฐอเมริกาเลิกการผลิตและหันมาสั่งซื้อสินค้าจากไทยเพื่อจําหน่ายแทน
คอมพิวเตอร์และอุปกรณ์ต่อพ่วงขยายตัวเพิ่มขึ้นจากช่วงเดียวกันของปีก่อนร้อยละ5.74จากสินค้าPrinterเป็นหลักซึ่งผู้ผลิตได้รับคําสั่งซื้อต่อเนื่องในช่วงสถานการณ์โควิด-19เนื่องจากผู้ผลิตจากอินโดนีเซียจีนและฟิลิปปินส์ไม่สามารถผลิตและส่งมอบสินค้าได้รวมถึงความต้องการใช้เพิ่มขึ้นเพื่อรองรับการทํางานwork from home